The Beachfront Unit 8 | LekkeSlaap
The Beach Front Unit 8 is 'n gerieflike selfsorgwoonstel in 'n klein kompleks met 12 eenhede. Die sekuriteitskompleks is reg teen die see geleë en bied asemrowende uitsigte. Die naaste blouvlagstrand is net 'n entjie se stap ver.
Die eenheid bestaan uit 2 slaapkamers, 1 badkamer en 'n aparte stort. Die volledig toegeruste kombuis is oopplan en dit het ook 'n ontbyttoonbank met stoele. Die sitkamer is ingerig met 'n DStv-koppelpunt en -dekodeerder wat 50 kanale bied. Ons voorsien nie handdoeke nie, so onthou asseblief om jou eie saam te bring. Hierdie eenheid het 'n ruim, beskutte balkon wat uitkyk oor die swembad en see.
Die woonstel is 24 uur onder kamera-toesig en het 'n toesluitmotorhuis én 'n ekstra parkeerplek. Ons voorsien ook 'n gratis vaste internetlyn met WiFi. Gaste kan rustig ontspan by die braaigeriewe in die pragtige tuin vol broodbome.
Die sekuriteitskompleks bied 'n tuin, gemeenskaplike swembad en direkte toegang tot die strand. Ramsgate se hoof-Blouvlagstrand is net sowat 2 km ver. Daar is restaurante en winkelsentrum in 'n 3 km-radius.